Návrh rozhodnutie Rady ktorým sa mení a dopĺňa rozhodnutie Rady zo 16. decembra 1980, ktorým sa zriaďuje poradný výbor pre program jadrovej syntézy /* KOM/2007/0455 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 30.7.2007 KOM(2007) 455 v konečnom znení Návrh ROZHODNUTIE RADY ktorým sa mení a dopĺňa rozhodnutie Rady zo 16. decembra 1980, ktorým sa zriaďuje poradný výbor pre program jadrovej syntézy (predložený Komisiou) ODÔVODNENIE 1. Výskum jadrovej syntézy pomocou magnetického poľa je jednou z oblastí výskumu jadrovej energie uvedenou v článku 4 Zmluvy o založení Európskeho spoločenstva pre atómovú energiu (Euratom). Na základe rozhodnutí Rady, ktoré boli prijaté od úvodného výskumného a vzdelávacieho programu Euratomu v roku 1958, má program jadrovej syntézy Spoločenstva zahŕňať všetky práce vykonané v oblasti riadenej termonukleárnej syntézy magnetickou izoláciou v členských štátoch a tretích krajinách, ktoré sú plne zapojené do Euratomu[1]. 2. Na základe článku 7 ods. 4 Zmluvy o Euratome Komisia zabezpečí vykonávanie programu jadrovej syntézy. V záujme implementácie programu jadrovej syntézy pomáha Komisii poradný výbor. 3. Poradný výbor (CCFP) bol zriadený na základe článku 4 rozhodnutia Rady 4151/81 ATO 103 zo 16. decembra 1980, ktorý tiež stanovuje jeho rokovací poriadok, najmä vrátane systému váženia hlasov podľa článku 14 uvedeného rozhodnutia. S prihliadnutím na uvedené rozhodnutie Rady z roku 1980 bol poradný výbor opätovne zriaďovaný neskoršími rozhodnutiami Rady, ktorými sa prijímajú špecifické programy Euratomu v oblasti výskumu a odbornej prípravy. CCFP bol 17. 11. 1999 premenovaný na CCE-FU, keď na základe článku 12 rozhodnutia Rady zo 16. decembra 1980 prijal svoj vlastný rokovací poriadok. 4. Rozhodnutie Rady 2006/970/Euratom[2] z 18. decembra 2006 prinieslo ustanovenie Siedmeho rámcového programu Európskeho spoločenstva pre atómovú energiu (Euratom) v oblasti jadrového výskumu a aktivít odbornej prípravy a – vychádzajúc z Európskeho výskumného priestoru – predstavuje aj príspevok k budovaniu znalostnej spoločnosti. 5. Na základe článku 7.2 rozhodnutia Rady 2006/976/Euratom z 19. decembra 2006[3] pomáha Komisii poradný výbor na implementáciu otázok špecifického programu (Euratom) v oblasti jadrového výskumu a aktivít odbornej prípravy (2007 – 2011) súvisiacich s jadrovou syntézou. Zloženie poradného výboru a podrobnosti o spôsobe a postupoch jeho práce vrátane systému váženia hlasov vychádzajú z rozhodnutia Rady zo 16. decembra 1980. 6. Hlasovacie práva CCE-FU (predtým CCFP) sa po pristúpení každého nového členského štátu zodpovedajúcim spôsobom upravili. Naposledy boli upravené rozhodnutím Rady 7368/05 RECH 59, ATO 41, OC 180 z 18. 4. 2005 po pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republika a Slovenskej republiky a sú uvedené v prílohe 1[4] pripojenej k tomuto rozhodnutiu. 7. Po pristúpení dvoch nových členských štátov 1. 1. 2007[5] a so zreteľom na Akt[6] o podmienkach ich pristúpenia z 21. 6. 2005, a najmä na jeho článok 50, v ktorom sa uvádza, že „úpravy štatútov a rokovacích poriadkov výborov založených pôvodnými zmluvami, ktoré sa stali nevyhnutnými v dôsledku pristúpenia, sa vykonajú čo najskôr po pristúpení“, CCE-FU 21. marca 2007 jednomyseľne odporúčal zodpovedajúcim spôsobom upraviť systém váženia hlasov. 8. Na základe uvedených skutočností Komisia navrhuje Rade: - Schváliť pripojený návrh rozhodnutia Rady, ktorým sa mení a dopĺňa rozhodnutie Rady zo 16. decembra 1980, ktorým sa zriaďuje poradný výbor pre program jadrovej syntézy. Návrh ROZHODNUTIE RADY ktorým sa mení a dopĺňa rozhodnutie Rady zo 16. decembra 1980, ktorým sa zriaďuje poradný výbor pre program jadrovej syntézy RADA EURÓPSKEJ ÚNIE, so zreteľom na Zmluvu o založení Európskeho spoločenstva pre atómovú energiu, a najmä na štvrtý odsek jej článku 7, so zreteľom na rozhodnutie Rady 2006/970/Euratom[7] o siedmom rámcovom programe Európskeho spoločenstva pre atómovú energiu (Euratom) v oblasti jadrového výskumu a aktivít odbornej prípravy, ktoré – vychádzajúc z Európskeho výskumného priestoru – predstavuje aj príspevok k budovaniu znalostnej spoločnosti. so zreteľom na rozhodnutie Rady 2006/976/Euratom[8] z 19. decembra 2006 o špecifickom programe v oblasti jadrového výskumu a aktivít odbornej prípravy (2007 – 2011), a najmä na jeho článok 7.2, v ktorom sa ustanovuje, že na účely implementácie špecifického programu pomáha Komisii poradný výbor a že pokiaľ ide o otázky súvisiace s jadrovou syntézou, zloženie tohto výboru a podrobné pracovné pravidlá a postupy platné pre výbor sa stanovia tak, ako je uvedené v rozhodnutí Rady zo 16. decembra 1980, so zreteľom na Akt[9] o podmienkach pristúpenia Bulharskej republiky a Rumunska a o úpravách zmlúv, na ktorých je založená Európska únia, a najmä na jeho článok 50, so zreteľom na rozhodnutie Rady 4151/81 ATO 103 zo 16. decembra 1980, ktorým sa zriaďuje poradný výbor pre program jadrovej syntézy, a najmä na jeho článok 14, ktorým sa ustanovuje systém hlasovania tohto výboru, naposledy zmenené a doplnené rozhodnutím Rady 7368/05 RECH 59, ATO 41, OC 180 z 18. 4. 2005[10], keďže: (1) Na účely § 5 písm. g) rozhodnutia Rady zo 16. decembra 1980, kde sa hovorí o „definícii prioritných opatrení s cieľom prideliť preferenčnú pomoc“, má poradný výbor pre program jadrovej syntézy (CCE-FU) prijímať svoje stanoviská na základe systému váženia hlasov. (2) Poradný výbor pre program jadrovej syntézy (CCE-FU) 21. marca 2007 jednomyseľne odporúčal, aby sa systém váženia hlasov, ktorý by sa mal používať pri rozhodovaní o otázkach jadrovej syntézy podľa článku 14 rozhodnutia Rady zo 16. decembra 1980, aktualizoval tak, aby po pristúpení nových členských štátov zahŕňal ich hlasovacie práva. (3) So zreteľom na uvedené skutočnosti je v súčasnosti vhodné zodpovedajúcim spôsobom upraviť rozhodnutie Rady zo 16. decembra 1980, ktorým sa zriaďuje poradný výbor pre program jadrovej syntézy, ROZHODLA TAKTO: Jediný článok V odseku 14 rozhodnutia Rady zo 16. decembra 1980, ktorým sa zriaďuje poradný výbor pre program jadrovej syntézy, sa dve posledné vety nahrádzajú týmto textom: “Stanoviská týkajúce sa písm. g) odseku 5 sa prijmú podľa tohto systému váženia hlasov: Belgicko 2 Bulharsko 2 Česká republika 2 Dánsko 2 Nemecko 5 Estónsko 1 Grécko 2 Španielsko 3 Francúzsko 5 Írsko 2 Taliansko 5 Cyprus 1 Lotyšsko 1 Litva 2 Luxembursko 1 Maďarsko 2 Malta 1 Holandsko 2 Rakúsko 2 Poľsko 3 Portugalsko 2 Rumunsko 2 Slovinsko 1 Slovensko 2 Fínsko 2 Švédsko 2 Spojené kráľovstvo 5 Švajčiarsko 2 Spolu 64 Na prijatie stanoviska sa vyžaduje 33 kladných hlasov najmenej štrnástich delegácií.” V Bruseli […] V Bruseli predseda PRÍLOHA 1 [11] Platný systém hlasovania CCE-FU (naposledy upravený rozhodnutím Rady z 18. apríla 2005) Stanoviská týkajúce sa písm. g) odseku 5 sa prijmú podľa tohto systému váženia hlasov: Belgicko 2 Česká republika 2 Dánsko 2 Nemecko 5 Estónsko 1 Grécko 2 Španielsko 3 Francúzsko 5 Írsko 2 Taliansko 5 Cyprus 1 Lotyšsko 1 Litva 2 Luxembursko 1 Maďarsko 2 Malta 1 Holandsko 2 Rakúsko 2 Poľsko 3 Portugalsko 2 Slovinsko 1 Slovensko 2 Fínsko 2 Švédsko 2 Spojené kráľovstvo 5 Švajčiarsko 2 Spolu 60 Na prijatie stanoviska sa vyžaduje 31 kladných hlasov najmenej štrnástich delegácií.“ [1] Spolupráca so Švajčiarskom v tejto oblasti je založená na dohode uzatvorenej medzi Euratomom a Švajčiarskou konfederáciou 30. mája 1979 (Ú. v. ES L 242, 4.9.1978, s. 2), zmenenej a doplnenej v roku 1982. [2] Ú. v. EÚ L 400, 30.12.2006, s. 60. [3] Ú. v. EÚ L 400, 30.12.2006, s. 404. [4] V prílohe 1 sa uvádzajú aktuálne platné hlasovacie práva CCE-FU podľa odseku 14 rozhodnutia Rady 7368/05 RECH 59, ATO 41, OC 180 z 18. 4 2005. [5] Ú. v. EÚ C 321, 29.12.2006, s. 1. [6] Ú. v. EÚ L 157, 21.6.2005, s. 203. [7] Ú. v. EÚ L 400, 30.12.2006, s. 60. [8] Ú. v. EÚ L 400, 30.12.2006, s. 404. [9] Ú. v. EÚ L 157, 21.6.2005, s. 203; Ú. v. EÚ C 321, 29.12.2006, s. 1. [10] Ú. v. EÚ L 108, 29.4.2005, s. 64. [11] Poradie krajín sa riadi § 12 Aktu o pristúpení.